

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:319/2017 ΑΔΑ: 7ΗΚ0ΩΨΑ-Κ1Ι**

**ΘΕΜΑ:** «Αδυναμία εκτέλεσης με ίδια μέσα του Δήμου Αρταίων της εργασίας "Εργασία συντήρησης αρδευτικού δικτύου και ελέγχου αυτοματισμών συστημάτων άρδευσης στους χώρους πρασίνου του Δήμου Αρταίων»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 2ο έκτακτο θέμα της ημερήσιας διάταξης «Αδυναμία εκτέλεσης με ίδια μέσα του Δήμου Αρταίων της εργασίας "Εργασία συντήρησης αρδευτικού δικτύου και ελέγχου αυτοματισμών συστημάτων άρδευσης στους χώρους πρασίνου του Δήμου Αρταίων» έδωσε το λόγο στον Γενικό αρμόδιο αντιδήμαρχο κ. Βλάχο ο οποίος παίρνοντας το λόγο είπε:

Έχοντας υπόψη:

1. Ότι το Τμήμα Πρασίνου του Δήμου Αρταίων έχει στην ευθύνη του και συντηρεί όλες τις οριοθετημένες επιφάνειες πρασίνου της γεωγραφικής του έκτασης. Στην κατηγορία αυτή ανήκουν παρτέρια, επιφάνειες πρασίνου σε πλατείες και ευρυχώρια, νησίδες, πρανή Αράχθου, πάρκιγκ, κόμβοι, παιδικές χαρές, πάρκο κυκλοφοριακής αγωγής, πάρκο Ειρήνης, όσα σχολεία έχουν πότισμα με αυτοματισμό, νεκροταφεία κ.λ.π. Κατά την περίoδο του θέρους όλες αυτές οι επιφάνειες ποτίζονται με αρδευτικά δίκτυα υπόγεια ή επιφανειακά που ενεργοποιούνται είτε αυτόματα με προγραμματιστές είτε χειροκίνητα. Αναφερόμαστε σε ένα δίκτυο σωλήνων χιλιάδων μέτρων με εκατοντάδες μπεκ, βάνες, προγραμματιστές, φίλτρα και λοιπό εξοπλισμό άρδευσης. Οι βλάβες είναι καθημερινές, οι προγραμματιστές άρδευσης απαιτούν συνεχή έλεγχο λειτουργίας και ρύθμιση και προκύπτουν ανάγκες για επέκταση του δικτύου. Το Τμήμα Πρασίνου δεν διαθέτει υδραυλικό (έναν που διέθετε μετακινήθηκε από την Δ/νση Καθαριότητας Ανακύκλωσης και Πρασίνου σε άλλη Δ/νση). Επίσης η σύμβαση των υδραυλικών που μέσω οκτάμηνης σύμβασης εξυπηρετούσαν το τμήμα λήγει στις 20 Ιουνίου. Τέλος, οι κηπουροί που διαθέτει το τμήμα είναι επιφορτισμένοι με την φροντίδα του πρασίνου, κοπές χόρτων κ.λ.π. και δεν γνωρίζουν το αντικείμενο του υδραυλικού. Επομένως το Τμήμα Πρασίνου αδυνατεί να εκτελέσει την ανωτέρω εργασία με δικά του μέσα για τους επόμενους τρείς μήνες.

2.Την μελέτη του Τμήματος Πρασίνου για την ανωτέρω εργασία

3.Οτι το ποσό της ανωτέρω εργασίας (5.200,00 ευρώ με ΦΠΑ) είναι στο χρηματικό όριο της απευθείας ανάθεσης (Άρθρο 118 παρ. 1 του Ν.4412/2016).

Εισηγούμαστε

1.Την αδυναμία εκτέλεσης της εργασίας «Eργασία συντήρησης αρδευτικού δικτύου και ελέγχου αυτοματισμών των συστημάτων άρδευσης στους χώρους πρασίνου του Δήμου Αρταίων» με ιδία μέσα

2. Την εκτέλεση της εργασίας με τη διαδικασία της απευθείας ανάθεσης

(Άρθρο 118 παρ. 1 του Ν.4412/2016).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία ο κ. Παπαλέξης η κα Κιτσαντα ο κ. Βλάρας και ο κ. Ξυλογιάννης ψήφισαν κατά

**ΑΠΟΦΑΣΙΖΕΙ  ΠΛΕΙΟΨΗΦΙΑ**

Α.- Την αδυναμία εκτέλεσης της εργασίας «Eργασία συντήρησης αρδευτικού δικτύου και ελέγχου αυτοματισμών των συστημάτων άρδευσης στους χώρους πρασίνου του Δήμου Αρταίων» με ιδία μέσα

Β.- Την εκτέλεση της εργασίας με τη διαδικασία της απευθείας ανάθεσης

(Άρθρο 118 παρ. 1 του Ν.4412/2016).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 319/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*