

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:320/2017 ΑΔΑ: ΩΖΒ9ΩΨΑ-ΜΝΜ**

**ΘΕΜΑ:** «Τροποποίηση της αριθμ.551/2016 Απόφασης του Δημοτικού Συμβουλίου που

αφορά τη συγκρότηση Επιτροπής Παρακολούθησης Παραλαβής και Πιστοποίησης Παραδοτέων έργων για την υλοποίηση της Πράξης «Κέντρο Κοινότητας Δήμου Αρταίων»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο θέμα της ημερήσιας διάταξης «Τροποποίηση της αριθμ.551/2016 Απόφασης του Δημοτικού Συμβουλίου που αφορά τη συγκρότηση Επιτροπής Παρακολούθησης Παραλαβής και Πιστοποίησης Παραδοτέων έργων για την υλοποίηση της Πράξης «Κέντρο Κοινότητας Δήμου Αρταίων» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο είπε:

Έχοντας υπόψη:

1. Την αριθμ. Πρωτοκ. 2814/10-11-2016 Απόφαση του Περιφερειάρχη Ηπείρου με την οποία αποφασίστηκε η ένταξη της Πράξης «Κέντρο Κοινότητας Δήμου Αρταίων» με κωδικό ΟΠΣ 5001981 Επιχειρησιακό Πρόγραμμα Ήπειρος 2014-2020 προϋπολογισμού 172.800,00.
2. Τo σχέδιο απόφασης υλοποίησης με ίδια μέσα, σύμφωνα με το οποίο προτάθηκε η αρμόδια επιτροπή Παρακολούθησης, Παραλαβής και Πιστοποίησης παραδοτέων έργων, για το Κέντρο Κοινότητας, να αποτελείται από τους :

* Μωραΐτη Σοφία, ΤΕ Κοινωνικής Εργασίας, Προϊσταμένη Αυτοτελούς Τμήματος Κοινωνικής Προστασίας – Δημ. Υγείας – Πολ. Ισότητας των φύλων
* Τόλη Σταυρούλα, ΠΕ Διοικητικός, Προϊσταμένη Δ/νσης Προγραμματισμού, Οργάνωσης & Τ.Π.Ε
* Κωνσταντάκη Κωνσταντίνα, ΠΕ Περιβαλλοντολόγων, Προϊσταμένη Τμήματος Τουρισμού & Απασχόλησης
* Την 551/2016 απόφαση του Δημοτικού Συμβουλίου που αφορά τη συγκρότηση Επιτροπής Παρακολούθησης Παραλαβής και Πιστοποίησης Παραδοτέων έργων για την υλοποίηση της Πράξης «Κέντρο Κοινότητας Δήμου Αρταίων.
* Το γεγονός ότι η Κα Τόλη Σταυρούλα ανέλαβε καθήκοντα στη Δ/νση Διοικητικών Υπηρεσιών

Προτείνεται να ληφθεί απόφαση από το Δημοτικό Συμβούλιο για τη συγκρότηση Επιτροπής Παρακολούθησης, Παραλαβής και Πιστοποίησης παραδοτέων έργων για το Κέντρο Κοινότητας αποτελούμενη από τους :

* Μωραΐτη Σοφία, ΤΕ Κοινωνικής Εργασίας, Προϊσταμένη Αυτοτελούς Τμήματος Κοινωνικής Προστασίας – Δημ. Υγείας – Πολ. Ισότητας των φύλων (Πρόεδρος)
* Κωνσταντάκη Κωνσταντίνα, ΠΕ Περιβαλλοντολόγων, Προϊσταμένη Τμήματος Τουρισμού & Απασχόλησης (Μέλος)
* Κομηλάγιου Δήμητρα ΠΕ Διοικητικών, Υπάλληλος Δ/νσης Προγραμματισμού Οργάνωσης και ΤΠΕ (Μέλος)

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την τροποποίηση της αριθμ. 551/2016 Απόφασης του Δημοτικού Συμβουλίου που αφορά τη συγκρότηση Επιτροπής Παρακολούθησης Παραλαβής και Πιστοποίησης Παραδοτέων έργων, για την υλοποίηση της Πράξης «Κέντρο Κοινότητας Δήμου Αρταίων» ως εξής:

Συγκροτεί Επιτροπή Παρακολούθησης, Παραλαβής και Πιστοποίησης παραδοτέων έργων για το Κέντρο Κοινότητας αποτελούμενη από τους :

* Μωραΐτη Σοφία, ΤΕ Κοινωνικής Εργασίας, Προϊσταμένη Αυτοτελούς Τμήματος Κοινωνικής Προστασίας – Δημ. Υγείας – Πολ. Ισότητας των φύλων (Πρόεδρος)
* Κωνσταντάκη Κωνσταντίνα, ΠΕ Περιβαλλοντολόγων, Προϊσταμένη Τμήματος Τουρισμού & Απασχόλησης (Μέλος)
* Κομηλάγιου Δήμητρα ΠΕ Διοικητικών, Υπάλληλος Δ/νσης Προγραμματισμού Οργάνωσης και ΤΠΕ (Μέλος)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 320/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*