

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:350/2017 ΑΔΑ: 70Ο3ΩΨΑ-ΥΙΓ**

**ΘΕΜΑ:**«Αποδοχή ένστασης της Τ.Ε. ¨Β. ΓΚΑΡΤΖΩΝΗΣ & ΣΙΑ ΕΕ¨ με δ.τ. ¨ΙΡΙΣ ΕΡΓΩ Ε.Ε.¨κατά της αρ. 40938/14/12//2016 απόφασης έκπτωσης για το έργο ¨Κατασκευή πεζοδρομίου και χώρου στάθμευσης έμπροσθεν του Μουσικού Σχολείου¨»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 24ο τακτικό θέμα της ημερήσιας διάταξης «Αποδοχή ένστασης της Τ.Ε. ¨Β. ΓΚΑΡΤΖΩΝΗΣ & ΣΙΑ ΕΕ¨ με δ.τ. ¨ΙΡΙΣ ΕΡΓΩ Ε.Ε.¨κατά της αρ. 40938/14/12//2016 απόφασης έκπτωσης για το έργο ¨Κατασκευή πεζοδρομίου και χώρου στάθμευσης έμπροσθεν του Μουσικού Σχολείου¨» ανέγνωσε την εισήγηση της ΤΥΔ στην οποία αναφέρονται τα εξής:

Με την αρ. 40938/14-12-2016 , απόφασή μας κηρύξαμε έκπτωτο τον Βασίλειο Γκαρτζώνη Ε.Δ.Ε. (Νόμιμο εκπρόσωπο της «Τ.Ε. Β. Γκαρτζώνης και ΣΙΑ Ε.Ε.» με δ.τ. «ΙΡΙΣ ΕΡΓΩ Ε.Ε.» αναδόχου του έργου **«**Κατασκευή πεζοδρομίου και χώρου στάθμευσης έμπροσθεν του μουσικού σχολείου**»** σύμφωνα με το άρθρο 61 του Ν3669/2008, διότι δεν συμμορφώθηκε , παρά την αρ. 22349/13-7-2016 ειδική πρόσκληση της Υπηρεσίας μας , για κατασκευή συγκεκριμένων εργασιών εντός τριάντα (30) ημερών.

Ο ανάδοχος εμπρόθεσμα υπέβαλε ένσταση κατά της παραπάνω απόφασης , επικαλούμενος λόγους μη πληρωμής του 1ου λογαριασμού.

Η Υπηρεσία μας διαβίβασε την ένσταση στο Περιφερειακό Συμβούλιο Δημοσίων έργων , εισηγούμενη να μη γίνει αποδεκτή η ένσταση του αναδόχου.

Το αρμόδιο Περιφερειακό Συμβούλιο Δημοσίων έργων με την αρ. 2/22-2-2017 γνωμοδότησή του ανέβαλλε τη συζήτηση για την ένσταση του αναδόχου.

Πλην όμως στο μεσοδιάστημα ο ανάδοχος σε συνεννόηση με την Υπηρεσία μας υπέβαλλε τις κρατήσεις του 1ου λογαριασμού , ο οποίος διαβιβάστηκε προς εξόφληση στο λογιστήριο του Δήμου και παράλληλα ξεκίνησε εργασίες στην εργολαβία.

Για τους λόγους αυτούς , θεωρώντας ότι υπάρχει καταφανής βελτίωση του ρυθμού των εκτελούμενων εργασιών και πιθανολογώντας την έγκαιρη και έντεχνη εκτέλεση του έργου και πρωτίστως για το καλό του έργου εισηγηθήκαμε με το αρ . 14991/2-5-2017 έγγραφό μας προς το Περιφερειακό Συμβούλιο Δημοσίων έργων την αποδοχή της ένστασης του αναδόχου.

Το Περιφερειακό Συμβούλιο Δημοσίων έργων με την αρ. 4/117/3-5-2017 απόφασή του γνωμοδότησε για την αποδοχή της ένστασης του αναδόχου.

Παρακαλούμε να λάβετε απόφαση σχετικά με την αποδοχή ή μη της ένστα- σης του αναδόχου κατά της αρ. 40938/14-12-2016 απόφασή μας περί έκπτωσης και σε περίπτωση αποδοχής , να του χορηγηθεί παράταση προθεσμίας κατασκευής μέχρι τις 31-9-2017.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις του ΔΚΚ Ν.3463/2006, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται την ένσταση της Τ.Ε. ¨Β. ΓΚΑΡΤΖΩΝΗΣ & ΣΙΑ ΕΕ¨ με δ.τ. ¨ΙΡΙΣ ΕΡΓΩ Ε.Ε.¨κατά της αρ. 40938/14/12//2016 απόφασης έκπτωσης για το έργο ¨Κατασκευή πεζοδρομίου και χώρου στάθμευσης έμπροσθεν του Μουσικού Σχολείου¨»

Β.- Εγκρίνει παράταση της συμβατικής προθεσμίας κατασκευής του ανωτέρω έργου έως 31η Σεπτεμβρίου 2017, σύμφωνα με την εισήγηση της ΤΥΔ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 350/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*