

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:326/2017 ΑΔΑ: 786ΚΩΨΑ-6ΙΟ**

**ΘΕΜΑ:** «Διόρθωση της υπ.αρ. 247/2017 απόφασης Δ.Σ. Διάθεση δαπάνης

για συνδιοργάνωση εκδήλωσης με την Εφορεία Αρχαιοτήτων Άρτας»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 9ο έκτακτο θέμα της ημερήσιας διάταξης «Διόρθωση της υπ.αρ. 247/2017 απόφασης Δ.Σ. Διάθεση δαπάνης για συνδιοργάνωση εκδήλωσης με την Εφορεία Αρχαιοτήτων Άρτας» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Με την υπ’ αριθμ. 247/2017 απόφασή του, το Δ.Σ. του Δήμου Αρταίων ενέκρινε:

1. Την έγκριση συνδιοργάνωσης της εκδήλωσης «Νεώτερη Κεραμική από την Άρτα,

16ος - 20ος αιώνας» με την Εφορεία Αρχαιοτήτων Άρτας

1. Την πραγματοποίηση δαπάνης για συνδιοργάνωση της εν λόγω εκδήλωσης με την

Εφορεία Αρχαιοτήτων Άρτας, όπως αυτή αναλύθηκε στο σκεπτικό της εισήγησης.

Εκ παραδρομής στην πρώτη εισήγηση δεν αναλύθηκε το είδος και το κόστος της δαπάνης που θα αναλάβει ο κάθε ένας εκ των διοργανωτών. Για το λόγο αυτό προτείνουμε τη διόρθωση της προαναφερθείσας απόφασης, συμπληρώνοντας τα ακόλουθα:

H εκδήλωση θα είναι μία συνδιοργάνωση του Δήμου Αρταίων και της Εφορείας Αρχαιοτήτων Άρτας, το κόστος της οποίας θα ανέλθει στις δύο χιλιάδες ευρώ (2.000,00€) και τα έξοδά της θα καλυφθούν εξ ημισείας από τους δύο συνδιοργανωτές: ο Δήμος Αρταίων θα αναλάβει τα έξοδα εκτύπωσης διαφημιστικού υλικού και μέρος της φιλοξενίας ομιλητών (1.000,00€), ενώ η Εφορεία Αρχαιοτήτων θα αναλάβει μέρος της φιλοξενίας ομιλητών και διαμόρφωσης του χώρου προκειμένου να φιλοξενηθούν τα ευρήματα της Έκθεσης (1.000,00€).

Με το παρόν εισηγούμαστε:

1. τη συμπλήρωση της υπ.αρ. 247/2017 απόφασης Δ.Σ. με την παράγραφο «H εκδήλωση θα είναι μία συνδιοργάνωση του Δήμου Αρταίων και της Εφορείας Αρχαιοτήτων Άρτας, το κόστος της οποίας θα ανέλθει στις δύο χιλιάδες ευρώ (2.000,00€) και τα έξοδά της θα καλυφθούν εξ ημισείας από τους δύο συνδιοργανωτές: ο Δήμος Αρταίων θα αναλάβει τα έξοδα εκτύπωσης διαφημιστικού υλικού και μέρος της φιλοξενίας ομιλητών (1.000,00€), ενώ η Εφορεία Αρχαιοτήτων θα αναλάβει μέρος της φιλοξενίας ομιλητών και διαμόρφωσης του χώρου προκειμένου να φιλοξενηθούν τα ευρήματα της Έκθεσης (1.000,00€)».
2. τη διάθεση της συγκεκριμένης δαπάνης, ύψους χιλίων ευρώ (1.000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη συμπλήρωση της υπ.αρ. 247/2017 απόφασης Δ.Σ. με την παράγραφο «H εκδήλωση θα είναι μία συνδιοργάνωση του Δήμου Αρταίων και της Εφορείας Αρχαιοτήτων Άρτας, το κόστος της οποίας θα ανέλθει στις δύο χιλιάδες ευρώ (2.000,00€) και τα έξοδά της θα καλυφθούν εξ ημισείας από τους δύο συνδιοργανωτές: ο Δήμος Αρταίων θα αναλάβει τα έξοδα εκτύπωσης διαφημιστικού υλικού και μέρος της φιλοξενίας ομιλητών (1.000,00€), ενώ η Εφορεία Αρχαιοτήτων θα αναλάβει μέρος της φιλοξενίας ομιλητών και διαμόρφωσης του χώρου προκειμένου να φιλοξενηθούν τα ευρήματα της Έκθεσης (1.000,00€)».

Β.- Τη διάθεση της συγκεκριμένης δαπάνης, ύψους χιλίων ευρώ (1.000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017. Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Γ.- Κατά τα λοιπά ισχύει η αριθμ.247/2017 προηγούμενη απόφαση

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 326/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*