

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:352/2017 ΑΔΑ: 71ΑΗΩΨΑ-Ο69**

**ΘΕΜΑ:**«Έγκριση ή μη του 5ου ΑΠΕ του έργου ¨Κλειστό Γυμναστήριο Τ9 1200 θέσεων¨»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης «Έγκριση ή μη του 5ου ΑΠΕ του έργου ¨Κλειστό Γυμναστήριο Τ9 1200 θέσεων¨» έθεσε υπόψη του Συμβουλίου τον 5ο ΑΠΕ του παραπάνω έργου ο οποίος συντάχθηκε σύμφωνα με τις αναλυτικές επιμετρήσεις και τα ΠΠΑΕ του έργου και προκύπτει αύξηση δαπάνης των εργασιών με το Ε.Ο. σε σχέση με το 4ο ΑΠΕ κατά 16.298,51€ τα οποία καλύπτονται από τα απρόβλεπτα του συμβατικού προϋπολογισμού του έργου. Οι επί έλασσον δαπάνες των ομάδων, δεν υπερβαίνουν το ποσοτικό όριο του 20% της συμβατικής δαπάνης των ομάδων τους και το 10% της σύμβασης, σύμφωνα με τον Ν. 3481/2006.

H αναγκαιότητα ολοκλήρωσης και λειτουργικότητας του έργου επέβαλλε τη διαμόρφωση του αυλείου χώρου περιμετρικώς των πεζοδρομίων (με εργασίες εξυγίανσης – εκσκαφής, επίχωσης με υγιή υλικά με την αντίστοιχη προμήθεια των υγιών υλικών και την αντίστοιχη διάστρωσή τους με 3Α) για την ομαλή διακίνηση και πρόσβαση των θεατών, των αθλητών και οχημάτων .

Η εξυγίανση αφορά επιφάνεια 12.707,41 αντί 11.131,22 μ2 και διάστρωση υπόβασης 3Α κατά 274,74 μ3 επιπλέον σε σχέση με τον 4ο ΑΠΕ. Η ανάλωση αφορά αποκλειστικά ποσό απροβλέπτων σύμφωνα με το ποσό απροβλέπτων του συμβατικού προϋπολογισμό του έργου. Η αύξηση της αναθεώρησης σε σχέση με τον 4ο ΑΠΕ κατά 5.693,00€ προκύπτει από τις αλλαγές των ποσοτήτων του παρόντος ΑΠΕ. Η αύξηση του ΦΠΑ κατά 5.277,97€ προκύπτει από την αύξηση του ΦΠΑ από 19 σε 23 και 24%.

Η προτεινόμενη δαπάνη ανέρχεται στο ποσόν των 3.420.230,04 € με ΦΠΑ.

έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο ανέγνωσε την εισήγηση της ΤΥΔ η οποία έχει ως εξης:

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις σχετικές διατάξεις του ΔΚΚ Ν.3463/06, Ν. 1418/84, Π.Δ.609/85, Π.Δ. 171/87, Π.Δ.402/96, Ν.2372/96, Ν.3481/06Ν. 3852/10, τον Α.Π.Ε.

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση του 5ου  Α.Π.Ε. του έργου: «¨Κλειστό Γυμναστήριο Τ9 1200 θέσεων¨»  ο οποίος συντάχθηκε από την ΤΥΔ και είναι συνολικής δαπάνης 3.420.230,04 € με ΦΠΑ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 352/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*