

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:318/2017 ΑΔΑ: ΩΡΞ3ΩΨΑ-ΘΔ6**

**ΘΕΜΑ:** «Αναμόρφωση προϋπολογισμού (Αριθμ 321 /2017 Α.Ο.Ε.)»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 1ο έκτακτο θέμα της ημερήσιας διάταξης «Αναμόρφωση προϋπολογισμού (Αριθμ 321 /2017 Α.Ο.Ε.)» έθεσε υπόψη τουτ Συμβουλίου την αριθμ. 321/2017 απόφαση και κατόπιν έδωσε το λόγο στον Αντιδήμαρχο κ. Σιαφάκα, για περισσότερες διευκρινήσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την αριθμ. 321/2017 απόφαση Οικ. Επιτροπής την εισήγηση και γενομένης ψηφοφορίας κατά την οποία οι κ.κ. Παπαλέξης , Κατσαντούλα, Βλάρας και Ξυλογιάννης ψήφισαν ΚΑΤΑ

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την  αναμόρφωση του προϋπολογισμού οικον. Έτους 2017 ως κατωτέρω:

1. Μεταφορά πίστωσης 24.800,00 € από τον ΚΑ 00-6431.002 με τίτλο ‘Διαφημιστική-τουριστική προβολή ΔΕ Αρταίων’ πίστωσης 16.000,00 € από τον ΚΑ 00-6431.003 με τίτλο Διαφημιστική-τουριστική προβολή ΔΕ Αμβρακικού, πίστωση 16.000,00 € από τον ΚΑ 00-6431.004 με τίτλο Διαφημιστική-τουριστική προβολή ΔΕ Ξηροβουνίου, πίστωση 10.000,00 € από τον ΚΑ 00-6431.005 με τίτλο Διαφημιστική-τουριστική προβολή ΔΕ Βλαχερνών, πίστωση 10.000,00 € από τον ΚΑ 00-6431.006 με τίτλο Διαφημιστική-τουριστική προβολή ΔΕ Φιλοθέης ήτοι συνολική πίστωση 76.800,00 € και κατανομή αυτής ως εξής: πίστωση 24.800,00 € στον ΚΑ 00-6431.007 με τίτλο Διαφημιστική - Τουριστική προβολή Δήμου Αρταίων δημιουργώντας νεό ΚΑ και πίστωση 52.000,00 € στον ΚΑ 9111 (Αποθεματικό κεφάλαιο) ενισχύοντας αυτόν
2. την μεταφορά πίστωσης 2.000,00 € από τον ΚΑ 9111 (αποθεματικό κεφάλαιο) στον ΚΑ 10-7521.001 με τίτλο ετήσια εισφορά του Δήμου Αρταίων στο δίκτυο πόλεων ΒΙΩΣΙΜΗ ΠΟΛΗ δημιουργώντας νέο ΚΑ.
3. Μεταφορά πίστωσης 2.500,00 € από τον ΚΑ 20-6263.003 με τίτλο ‘Μετατροπή απορριματοφόρου σε υδροφόρα’ στον ΚΑ 20-6262.006 με τίτλο Τοποθέτηση βυθιζόμενων κάδων απορριμμάτων ενισχύοντας αυτόν.
4. Μεταφορά πίστωσης 5.000,00 € από τον ΚΑ 20-6263.003 με τίτλο ‘Μετατροπή απορριματοφόρου σε υδροφόρα’ στον ΚΑ 20-6262.005 με τίτλο Εργασίες καθαρισμού και αποψίλωσης οικοπέδων ιδιωτών’ ενισχύοντας αυτόν.
5. Πίστωση 5.000,00 € από τον ΚΑ 35-6692.002 με τίτλο ‘Προμήθεια έτοιμου συνθετικού χλοοτάπητα στον ΚΑ 35-7131.002 με τίτλο ‘Προμήθεια αντλιών’ ενισχύοντας.
6. Πίστωση 5.200,00 € από τον ΚΑ 9111 (αποθεματικό κεφάλαιο) στον ΚΑ 35-6262.011 με τίτλο ‘Εργασία συντήρησης αρδευτικού δικτύου και ελέγχου αυτοματισμών των συστημάτων άρδευσης στους χώρους πρασίνου του Δήμου’ δημιουργώντας νέο ΚΑ.
7. την μεταφορά πίστωσης 7.936,00 € από τον ΚΑ 9111 (αποθεματικό κεφάλαιο) στον ΚΑ 10-6266.001 με τίτλο Τεχνική υποστήριξη για το ηλεκτρονικό διαδικτυακό σύστημα καταγραφής & παρακολούθησης ζητημάτων δημοσίου ενδιαφέροντος και αιτημάτων’ δημιουργώντας νέο ΚΑ.
8. Μεταφορά πίστωσης 1.600,00 € από τον ΚΑ 9111 (αποθεματικό κεφάλαιο) στον ΚΑ 10-7135.018 με τίτλο Προμήθεια μπαταριών ups για τον εξοπλισμό ΜΑΝ δημιουργώντας νέο ΚΑ.
9. Μεταφορά πίστωσης 6.000,00 € από τον ΚΑ 9111 (αποθεματικό κεφάλαιο στον ΚΑ 10-7135.017 με τίτλο Τοποθέτηση εξωτερικών καμερών στο αμαξοστάσιο και στα πρώην Δημοτικά κατασήματα των ΔΕ’ δημιουργώντας νέο ΚΑ.
10. Μεταφορά πίστωσης 600,00 € από τον ΚΑ 9111 (αποθεματικό κεφάλαιο) στον ΚΑ 10-6681 με τίτλο Υλικά φαρμακείου ενισχύοντας αυτόν.
11. Μεταφορά πίστωσης 10.000,00 € από τον ΚΑ 9111 (αποθεματικό κεφάλαιο) στον ΚΑ 00-6111 με τίτλο Αμοιβές νομικών και συμβολαιογράφων’ ενισχύοντας αυτόν.
12. Μεταφορά πίστωσης 5.000,00 € από τον ΚΑ 9111 (αποθεματικό κεφάλαιο) στον ΚΑ 00-6463 με τίτλο Έξοδα λοιπών δημοσιεύσεων ενισχύοντας αυτόν.
13. Μεταφορά πίστωσης 1.000,00 € από τον ΚΑ 9111 (αποθεματικό κεφάλαιο) στον ΚΑ 10-6462 με τίτλο ‘Δημοσίευση προκυρήξεων’ ενισχύοντας αυτόν.
14. Την μεταφορά πίστωσης 16.000,00 € από τον ΚΑ 9111 (αποθεματικό κεφάλαιο) στον ΚΑ 30-6051 και πίστωσης 9.300,00 € από τον ΚΑ 9111 (αποθεματικό κεφάλαιο) στον ΚΑ 40-6051 ενισχύοντας αυτούς.
15. την μεταφορά πίστωσης 10.000,00 € από τον ΚΑ 9111 (αποθεματικό κεφάλαιο) στον ΚΑ 30-6662.023 με τίτλο προμήθεια υλικών ασφάλισης ηλεκτρικών πινάκων Δήμου δημιουργώντας νέο ΚΑ
16. την εγγραφή πίστωσης 77.345,00 € στο ΚΑ 1328.011 του σκέλους των εσόδων με τίτλο ‘Επιχορήγηση από το πρόγραμμα ΕΣΠΑ για υλοποίηση πράξης Προμήθεια εξοπλισμού για την ανάπτυξη δομών του Δήμου Αρταίων’και διαμέσου του αποθεματικού εγγραφή ισόποσης πίστωσης στον ΚΑ 60-7135.001 με τίτλο Προμήθεια εξοπλισμού για την ανάπτυξη δομών του Δήμου Αρταίων’ δημιουργώντας νέο ΚΑ
17. την μεταφορά πίστωσης 600,00 € από τον ΚΑ 9111 (αποθεματικό κεφάλαιο) στον ΚΑ 35-7135.010 με τίτλο προμήθεια ηλεκτρονικού ωρολογίου για καταγραφή παρουσιών προσωπικού Υπηρεσίας Πρασίνου λόγω καταστροφής του’ δημιουργώντας νέο ΚΑ
18. την μεταφορά πίστωσης 51.595.50 € από τον ΚΑ 9111 (αποθεματικό κεφάλαιο) στον ΚΑ ΚΑ 70-7111.001 με τίτλο Απαλλοτριώσεις για τη διάνοιξη δημοτικών οδών κοινοχρήστων χώρων (ΘΗΣΕΑΣ) ενισχύοντας αυτόν.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 318/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*