

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:321/2017 ΑΔΑ: 6ΨΖΝΩΨΑ-1ΛΘ**

**ΘΕΜΑ:** «Λήψη απόφασης για διενέργεια δημοπρασίας για την εκμίσθωση της δημοτικής

έκτασης 4 στρεμμάτων στη θέση "Νεγρέσι" της Τ.Κ. Αμμοτόπου»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 4ο έκτακτο θέμα της ημερήσιας διάταξης «Λήψη απόφασης για διενέργεια δημοπρασίας για την εκμίσθωση της δημοτικής έκτασης 4 στρεμμάτων στη θέση "Νεγρέσι" της Τ.Κ. Αμμοτόπου» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Με το άρθρο 192 του Ν. 3463/2006 «Η μίσθωση ακινήτων των Δήμων και των Κοινοτήτων γίνεται με δημοπρασία. Αν η δημοπρασία δεν φέρει αποτέλεσμα η εκμίσθωση μπορεί να γίνει με απευθείας συμφωνία της οποίας τους όρους καθορίζει το Δημοτικό Συμβούλιο. Σύμφωνα με την παρ. 1ε του άρθρου 72 του Ν.3852/10, ο καθορισμός των όρων της δημοπρασίας είναι αρμοδιότητα της Οικονομικής Επιτροπής. Αρμοδιότητα επίσης είναι η διεξαγωγή των διαγωνισμών.

Με αφορμή σχετικό αίτημα για εκμίσθωση δημοτικής έκτασης στη θέση «Νεγρέσι», το Συμβούλιο της Τοπικής Κοινότητας Αμμοτόπου με το αρ.2/2017 πρακτικό του, αποφάσισε υπέρ της εκμίσθωσης με δημοπρασία έκτασης τεσσάρων στρεμμάτων που βρίσκονται στη θέση «Νεγρέσι» για λειτουργία σταβλικής εγκατάστασης βοοειδών με την προϋπόθεση ο αριθμός των βοοειδών να μην ξεπερνά τα 50 ζώα.

Λαμβάνοντας υπόψη τα ανωτέρω, εισηγούμαστε στο δημοτικό συμβούλιο να αποφασίσει για τη διενέργεια δημοπρασίας για την εκμίσθωση δημοτικής έκτασης στη θέση «Νεγρέσι» της Τ.Κ. Αμμοτόπου και να παραπέμψει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την διενέργεια δημοπρασίας για την εκμίσθωση δημοτικής έκτασης στη θέση «Νεγρέσι» της Τ.Κ. Αμμοτόπου

Β.- Παραπέμπει τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 321/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*