

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:343/2017 ΑΔΑ: Ω1ΝΧΩΨΑ-4ΤΚ**

**ΘΕΜΑ:**«Διάθεση δαπάνης για την πραγματοποίηση εκδηλώσεων για τα Ελευθέρια

και το Πολιτιστικό Καλοκαίρι 2017 του Δήμου Αρταίων.»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 17ο τακτικό θέμα της ημερήσιας διάταξης «Διάθεση δαπάνης για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων.» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Με την υπ. Αρ. 341/2017 απόφαση Δ.Σ. του Δήμου Αρταίων, εγκρίθηκε η πραγματοποίηση δαπάνης ύψους επτά χιλιάδων ευρώ (7.000,00€) για την πραγματοποίηση εκδηλώσεων στα πλαίσια των «Ελευθερίων» και του «Πολιτιστικού Καλοκαιριού» για το έτος 2017.

Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση, έχει ληφθεί Απόφαση Ανάληψης Υποχρέωσης από τις Οικονομικές Υπηρεσίες του Δήμου Αρταίων.

Προτείνεται η διάθεση δαπάνης ύψους 7.000 € σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την διάθεση δαπάνης ύψους 7.000 € σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 343/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*