

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:341/2017 ΑΔΑ: ΩΕ1ΥΩΨΑ-ΔΞ5**

**ΘΕΜΑ:**«Έγκριση πραγματοποίησης δαπάνης για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων. Έγκριση συνδιοργάνωσης εκδηλώσεων»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό θέμα της ημερήσιας διάταξης «Έγκριση πραγματοποίησης δαπάνης για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων. Έγκριση συνδιοργάνωσης εκδηλώσεων» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Ο Δήμος Αρταίων στα πλαίσια του εορτασμού της Απελευθέρωσης της πόλης της Άρτας και των καλοκαιρινών πολιτιστικών εκδηλώσεων (Πολιτιστικό Καλοκαίρι 2017), όπως κάθε χρόνο έτσι και φέτος το καλοκαίρι (Ιούνιος – Ιούλιος – Αύγουστος – αρχές Σεπτεμβρίου), προτίθεται να παρουσιάσει ένα πλούσιο πρόγραμμα με στόχο τόσο την ψυχαγωγία των δημοτών όσο και την ανάδειξη και προβολή των σπουδαίων ιστορικών μνημείων της πόλης. Σε αυτό το πλαίσιο έχει προγραμματιστεί η συνδιοργάνωση δύο εκδηλώσεων με το Τ.Ε.Ι. Ηπείρου και το Σύλλογος Σπουδαστών ΤΛΠΜ, καθώς και άλλες εκδηλώσεις που θα αναφερθούν αναλυτικά.

Μέχρι τον έως τώρα προγραμματισμό του «Πολιτιστικού Καλοκαιριού 2017» θα πραγματοποιηθούν εκδηλώσεις όπως μουσικές συναυλίες, θεατρικές παραστάσεις, αθλητικές και χορευτικές εκδηλώσεις, μουσικά φεστιβάλ στην πόλη της Άρτας κ.λ.π., όπου ο Δήμος Αρταίων προτείνουμε να καλύψει μέρος των δαπανών των εκδηλώσεων.

Οι δαπάνες αυτές είναι: αμοιβή καλλιτεχνών, ηχητική ή ηχοφωτιστική κάλυψη, ενοικίαση καθισμάτων, εκτύπωση διαφημιστικού υλικού, αγορά μεταλλίων και τιμητικής πλακέτας, υλικό για τις υπηρεσίες χρονομέτρησης, κ.λπ. Το σύνολο των δαπανών των παραπάνω εκδηλώσεων ανέρχεται στο ύψος των 7.000 €.

Οι δαπάνες που προτείνουμε να καλύψει ο Δήμος παρουσιάζονται αναλυτικά στον ακόλουθο πίνακα: 

Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Προτείνεται:

1. η έγκριση πραγματοποίησης δαπάνης ύψους 7.000 € σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων.
2. Η έγκριση συνδιοργάνωσης των δύο εκδηλώσεων (15 – 17/6 με το Σύλλογο Σπουδαστών Τ.Λ.Μ.Π. και 25/6 με το Σύλλογο Δρομέων Άρτας).

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση πραγματοποίησης δαπάνης ύψους 7.000 € σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τα Ελευθέρια και το Πολιτιστικό Καλοκαίρι 2017 του Δήμου Αρταίων.

Οι δαπάνες που θα καλύψει ο Δήμος παρουσιάζονται αναλυτικά στον ακόλουθο πίνακα:



Β.- Την έγκριση συνδιοργάνωσης των δύο εκδηλώσεων (15 – 17/6 με το Σύλλογο Σπουδαστών Τ.Λ.Μ.Π. και 25/6 με το Σύλλογο Δρομέων Άρτας).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 341/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*