

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:329/2017 ΑΔΑ: 7ΚΚ0ΩΨΑ-ΟΓ4**

**ΘΕΜΑ:** «Τροποποίηση της αριθμ. 213/2017 Απόφασης του Δημοτικού Συμβουλίου σχετικά με την παραχώρηση Δημοτικής έκτασης στο Σύνδεσμο Διαχείρισης Απορριμμάτων Πεδινής και Ημιορεινής Περιοχής Νομού Άρτας για την κατασκευή και λειτουργία του Σταθμού Μεταφόρφωσης Απορριμμάτων (ΣΜΑ) Άρτας»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό θέμα της ημερήσιας διάταξης «Τροποποίηση της αριθμ. 213/2017 Απόφασης του Δημοτικού Συμβουλίου σχετικά με την παραχώρηση Δημοτικής έκτασης στο Σύνδεσμο Διαχείρισης Απορριμμάτων Πεδινής και Ημιορεινής Περιοχής Νομού Άρτας για την κατασκευή και λειτουργία του Σταθμού Μεταφόρφωσης Απορριμμάτων (ΣΜΑ) Άρτας» έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο είπε:

Σε συνέχεια α) της λήψης της αρ. 213/2017 Απόφασης Δημοτικού Συμβουλίου σχετικά με την «Παραχώρηση Δημοτικής Έκτασης στο Σύνδεσμο Διαχείρισης Απορριμμάτων Πεδινής και Ημιορεινής Περιοχής Νομού Άρτας για την κατασκευή και λειτουργία του Σταθμού Μεταφόρτωσης Απορριμμάτων (ΣΜΑ) Άρτας» και β) του αριθμ. 401/24-5-2017 εγγράφου του Συνδέσμου Διαχείρισης Απορριμμάτων Πεδινής & Ημιορεινής Περιοχή Νομού Άρτας εισηγούμαστε την τροποποίηση του αποφασιστικού της αριθμ. 213/2017 Απόφασης Δημοτικού Συμβουλίου ως εξής με υπογραμμισμένες τις τροποποιήσεις:

«Α.- Τη δωρεάν παραχώρηση χρήσης στο Σύνδεσμο Διαχείρισης Απορριμμάτων Πεδινής και Ημιορεινής Περιοχής Νομού Άρτας επί δημοτικού ακινήτου, (σχετ. το αρίθμ.13293/21-3-1970 συμβόλαιο του συμβολαιογράφου Φιλιππιάδας Γεωργίου Τσουμάνη τ.32, α/α 74 υποθ.Φιλιππιάδας), που βρίσκεται στη θέση «Λεροπούλα» ΔΕ Φιλιππάδας του Δ.Ζηρού, για την αδειοδότηση, κατασκευή και λειτουργία του ΣΜΑ. Η παραχώρηση θα είναι για 25 έτη με δυνατότητα ανανέωσης, με τους παρακάτω όρους που θα τελούν υπό διαλυτική αίρεση και θα περιλαμβάνονται στο παραχωρητήριο, α) ο Σ.Μ.Α. που θα λειτουργήσει στην ανωτέρω θέση θα εξυπηρετεί σύμφωνα με την αριθμ. 88980/2052/23-9-2014 (ΑΔΑ:Ω3ΕΣΟΡ1Γ-ΔΒΜ) Απόφαση της Γενικής Γραμματέας Αποκεντρωμένης Διοίκησης Ηπείρου-Δυτικής Μακεδονίας το Δήμο Αρταίων, το Δήμου Ζηρού και το Δήμο Νικολάου Σκουφά, β) να διασφαλιστεί μέσω του συμφωνητικού που θα υπογραφεί για την παραχώρηση, οποιαδήποτε μορφή και αν έχει αυτό (είτε με συμβολαιογραφική πράξη, είτε με προγραμματική σύμβαση, είτε με χρησιδάνειο, είτε με οποιονδήποτε άλλο τρόπο) ότι η κατασκευή και λειτουργία του ΣΜΑ δε θα παρεμποδίσει την αδειοδότηση, κατασκευή και λειτουργία άλλων έργων του Δήμου (πράσινο σημείο, αμαξοστάσιο κλπ) και θα αναπτυχθεί στο ελάχιστο απαιτητό χώρο σύμφωνα με την εγκεκριμένη μελέτη του ΣΜΑ από την Περιφέρεια Ηπείρου (Οριστική Μελέτη Σταθμού Μεταφόρτωσης Απορριμμάτων Άρτας, αρ. σχεδίου ΓΕΝ 01, με τίτλο ΓΕΝΙΚΗ ΔΙΑΤΑΞΗ ΕΡΓΩΝ που θεωρήθηκε στις 16-12-2014 από την Διεύθυνση Τεχνικών Έργων της Περιφέρειας Ηπείρου ).

B.- Ο σκοπός της παραχώρησης είναι o Σταθμός Μεταμόρφωσης Απορριμμάτων (ΣΜΑ) Άρτας.

Γ.-Η παραχώρηση μπορεί να ανακληθεί με όμοια απόφαση του Δημοτικού Συμβουλίου, εφόσον οι λόγοι που την είχαν υπαγορεύσει έχουν εκλείψει σύμφωνα με τις διατάξεις του άρθρου 185 Κ.Δ.Κ.»

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την τροποποίηση της αριθμ. 213/2017 Απόφασης Δημοτικού Συμβουλίου ως εξής:

«Α.- Τη δωρεάν παραχώρηση χρήσης στο Σύνδεσμο Διαχείρισης Απορριμμάτων Πεδινής και Ημιορεινής Περιοχής Νομού Άρτας επί δημοτικού ακινήτου, (σχετ. το αρίθμ.13293/21-3-1970 συμβόλαιο του συμβολαιογράφου Φιλιππιάδας Γεωργίου Τσουμάνη τ.32, α/α 74 υποθ.Φιλιππιάδας), που βρίσκεται στη θέση «Λεροπούλα» ΔΕ Φιλιππάδας του Δ.Ζηρού, για την αδειοδότηση, κατασκευή και λειτουργία του ΣΜΑ. Η παραχώρηση θα είναι για 25 έτη με δυνατότητα ανανέωσης, με τους παρακάτω όρους που θα τελούν υπό διαλυτική αίρεση και θα περιλαμβάνονται στο παραχωρητήριο, α) ο Σ.Μ.Α. που θα λειτουργήσει στην ανωτέρω θέση θα εξυπηρετεί σύμφωνα με την αριθμ. 88980/2052/23-9-2014 (ΑΔΑ:Ω3ΕΣΟΡ1Γ-ΔΒΜ) Απόφαση της Γενικής Γραμματέας Αποκεντρωμένης Διοίκησης Ηπείρου-Δυτικής Μακεδονίας το Δήμο Αρταίων, το Δήμου Ζηρού και το Δήμο Νικολάου Σκουφά, β) να διασφαλιστεί μέσω του συμφωνητικού που θα υπογραφεί για την παραχώρηση, οποιαδήποτε μορφή και αν έχει αυτό (είτε με συμβολαιογραφική πράξη, είτε με προγραμματική σύμβαση, είτε με χρησιδάνειο, είτε με οποιονδήποτε άλλο τρόπο) ότι η κατασκευή και λειτουργία του ΣΜΑ δε θα παρεμποδίσει την αδειοδότηση, κατασκευή και λειτουργία άλλων έργων του Δήμου (πράσινο σημείο, αμαξοστάσιο κλπ) και θα αναπτυχθεί στον ελάχιστο απαιτητό χώρο σύμφωνα με την εγκεκριμένη μελέτη του ΣΜΑ από την Περιφέρεια Ηπείρου (Οριστική Μελέτη Σταθμού Μεταφόρτωσης Απορριμμάτων Άρτας, αρ. σχεδίου ΓΕΝ 01, με τίτλο ΓΕΝΙΚΗ ΔΙΑΤΑΞΗ ΕΡΓΩΝ που θεωρήθηκε στις 16-12-2014 από την Διεύθυνση Τεχνικών Έργων της Περιφέρειας Ηπείρου ).

B.- Ο σκοπός της παραχώρησης είναι o Σταθμός Μεταφόρφωσης Απορριμμάτων (ΣΜΑ) Άρτας.

Γ.-Η παραχώρηση μπορεί να ανακληθεί με όμοια απόφαση του Δημοτικού Συμβουλίου, εφόσον οι λόγοι που την είχαν υπαγορεύσει έχουν εκλείψει σύμφωνα με τις διατάξεις του άρθρου 185 Κ.Δ.Κ.»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 329/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*