

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:324/2017 ΑΔΑ: 713ΧΩΨΑ-1ΣΑ**

**ΘΕΜΑ:** «1)Συνδιοργάνωση Δήμου Αρταίων με Γυμναστικό Αθλητικό Σύλλογο Βετεράνων-Παλαίμαχων Ποδοσφαιριστών Αναγέννησης Άρτας για διοργάνωση αγώνα μεταξύ των ομάδων Παλαίμαχων Αναγέννησης Άρτας και Παλαίμαχων ΑΕΚ. 2) Έγκριση πραγματοποίησης δαπάνης 3) διάθεση δαπάνης»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 7ο έκτακτο θέμα της ημερήσιας διάταξης «1)Συνδιοργάνωση Δήμου Αρταίων με Γυμναστικό Αθλητικό Σύλλογο Βετεράνων-Παλαίμαχων Ποδοσφαιριστών Αναγέννησης Άρτας για διοργάνωση αγώνα μεταξύ των ομάδων Παλαίμαχων Αναγέννησης Άρτας και Παλαίμαχων ΑΕΚ. 2) Έγκριση πραγματοποίησης δαπάνης 3) διάθεση δαπάνης» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Με αίτησή του ο Γυμναστικός Αθλητικός Σύλλογος Βετεράνων-Παλαίμαχων Ποδοσφαιριστών Αναγέννησης Άρταςαιτείται τη συνδιοργάνωση με τον Δήμο για την διεξαγωγή ποδοσφαιρικού αγώνα μεταξύ των Παλαίμαχων Αναγέννησης Άρτας και των Παλαίμαχων της ΑΕΚ.

Ο Ποδοσφαιρικός αγώνας θα γίνει στο Δημοτικό στάδιο Άρτας στις 24 Ιουνίου 2017 και ώρα 18:00 και μέρος των εσόδων από τον αγώνα θα διατεθούν για φιλανθρωπικό σκοπό.

Το κόστος της διοργάνωσης θα ανέλθει στο ποσό των 3.000,00€ και ο Δήμος θα καλύψει από την συνολική δαπάνη το ποσό των 1.000,00 € τα έξοδα διαμονής της ομάδας των Παλαίμαχων ΑΕΚ. Ο Γ.Α.Σ. Βετεράνων Αναγέννησης Άρτας θα αναλάβει τη δαπάνη που θα προκύψει από τη μεταφορά και τη διατροφή των αθλητών.

Επειδή ο αγώνας θα διεξαχθεί στην εδαφική περιφέρεια του Δήμου, συμβάλει στην προαγωγή των κοινωνικών, ψυχαγωγικών ενδιαφερόντων των δημοτών και κυρίως στην προαγωγή του αθλητικού ιδεώδους, χωρίς να υπερβαίνει το προσήκον μέτρο.

Καλείται το Δημοτικό Συμβούλιο να εγκρίνει:

1. τη συνδιοργάνωση του ποδοσφαιρικού αγώνα από το Δήμο Αρταίων και το Γυμναστικό Αθλητικό Σύλλογο Βετεράνων-Παλαίμαχων Ποδοσφαιριστών Αναγέννησης Άρτας στις 24 Ιουνίου 2016 στο Δημοτικό στάδιο Άρτας
2. Την έγκριση πραγματοποίησης δαπάνης 1.000,00 € σε βάρος του ΚΑ 00-6433 με τίτλο ‘Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών’ που θα διατεθεί για έξοδα φιλοξενίας της ομάδας των Παλαίμαχων ΑΕΚ.
3. Τη διάθεση δαπάνης 1.000,00 € σε βάρος του ΚΑ 00-6433 με τίτλο ‘Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών’ που θα διατεθεί για έξοδα φιλοξενίας της ομάδας των Παλαίμαχων ΑΕΚ

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη συνδιοργάνωση του ποδοσφαιρικού αγώνα από το Δήμο Αρταίων και το

Γυμναστικό Αθλητικό Σύλλογο Βετεράνων-Παλαίμαχων Ποδοσφαιριστών Αναγέννησης

Άρτας στις 24 Ιουνίου 2016 στο Δημοτικό στάδιο Άρτας

Β.- Την έγκριση πραγματοποίησης δαπάνης 1.000,00 € σε βάρος του ΚΑ 00-6433 με τίτλο ‘Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών’ που θα διατεθεί για έξοδα φιλοξενίας της ομάδας των Παλαίμαχων ΑΕΚ.

Γ.- Τη διάθεση δαπάνης 1.000,00 € σε βάρος του ΚΑ 00-6433 με τίτλο ‘Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών’ που θα διατεθεί για έξοδα φιλοξενίας της ομάδας των Παλαίμαχων ΑΕΚ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 324/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*