

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:346/2017 ΑΔΑ: 70Ω5ΩΨΑ-Ε0Θ**

**ΘΕΜΑ:**«Μερική εφαρμογή της Π7/2003 πράξης αναλογισμού»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό θέμα της ημερήσιας διάταξης «Μερική εφαρμογή της Π7/2003 πράξης αναλογισμού» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο είπε:

Με την ανωτέρω σχετική απόφαση καθορίσθηκε η προσωρινή τιμή μονάδος για την εφαρμογή του σχεδίου πόλεως σύμφωνα με την Π7/2003 πράξη. Ο Δήμος μας λόγω οικονομικής αδυναμίας δεν κατέθεσε τις αποζημιώσεις για την εφαρμογή του σχεδίου εντός της προβλεπόμενης προθεσμίας, με αποτέλεσμα να επέρχεται αυτοδίκαια άρση της απαλλοτρίωσης κατόπιν αίτησης του ιδιοκτήτη, χωρίς να απαιτείται η έκδοση διαπιστωτικής πράξης και ήδη ένας εκ των ιδιοκτητών έχει προβεί στην ανωτέρω ενέργεια. Με το άρθρο 32Α του Ν.4067/2012 δόθηκε η δυνατότητα να διατηρηθεί η ρυμοτομική απαλλοτρίωση καταβάλλοντας την δικαστικά καθορισμένη προσωρινή ή οριστική αποζημίωση μέχρι και τις 31.12.2017, κατόπιν αιτήσεως των δικαιούχων και αποδοχής από το Δήμο του αιτήματος τους.

Μετά από τα παραπάνω παρακαλούμε για τη λήψη σχετικής απόφασης προκειμένου ο Δήμος να εξετάσει την περίπτωση παρακατάθεσης από τις πιστώσεις του προγράμματος «ΘΗΣΕΑΣ - Απαλλοτριώσεις για τη διάνοιξη Δημοτικών οδών και Κοινοχρήστων Χώρων» της αποζημίωσης για την εφαρμογή του σχεδίου πόλεως για τις ιδιοκτησίες (2), (7) & (9) όπως αυτές φαίνονται στην πράξη. Το απαιτούμενο ποσό ανέρχεται σε 71.230.90 € συμπεριλαμβανομένου της αμοιβής των πληρεξουσίων δικηγόρων και της δικαστικής δαπάνης.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την παρακατάθεση από τις πιστώσεις του προγράμματος «ΘΗΣΕΑΣ - Απαλλοτριώσεις για τη διάνοιξη Δημοτικών οδών και Κοινοχρήστων Χώρων» της αποζημίωσης για την εφαρμογή του σχεδίου πόλεως για τις ιδιοκτησίες (2), (7) & (9) όπως αυτές φαίνονται στην πράξη με αριθμό Π7/2003, σε βάρος του Κ.Α. 70-7111.001 ποσού 71.230.90€ συμπεριλαμβανομένου της αμοιβής των πληρεξουσίων δικηγόρων και της δικαστικής δαπάνης και εγκρίνει να διατεθεί ως παραπάνω.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 346/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*