

**ΑΠΟΣΠΑΣΜΑ ΠΡΑΚΤΙΚΟΥ 14/2017**

**Αριθ. Απόφασης:328/2017 ΑΔΑ: ΩΣΟΕΩΨΑ-66Ψ**

**ΘΕΜΑ:** «Υποβολή πρότασης για την «Ανέγερση νέου κτιρίου για τη στέγαση του 1ου Ειδικού Δημοτικού Σχολείου και 1ου Ειδικού Νηπιαγωγείου Άρτας» στα πλαίσια της πρόσκλησης 41/2017 του Επιχειρησιακού Προγράμματος «ΗΠΕΙΡΟΣ 2014-2020»»

Στην Άρτα σήμερα την δωδεκάτη (12η) του μηνός Ιουνίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 20608/8-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Πανέτας Γεώργιος 5. Νταλάκας Δημήτριος 6. Χαρακλιάς Κων/νος 7. Κοτσαρίνης Μιχαήλ 8. Ζέρβας Κων/νος 9. Καραγεώργος Γεώργιος 10. Σιαφάκας Χριστόφορος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος | 1. Κουτρούμπα Άννα- Μαρία 2. Βλάχος Μιχαήλ 3. Στασινός Παύλος 4. Παπαμιχαήλ Κων/νος 5. Παπαλέξης Ιωάννης 6. Βλάρας Γρηγόριος 7. Κατσαντούλα Αναστασία 8. Ξυλογιάννης Άγγελος |

**Απουσίαζαν,** αν και κλήθηκαν νόμιμα οι: Παπάζογλου Χαράλαμπος, Τράμπας Κων/νος, Λιλής Γεώργιος, Μιλτιάδους Γεώργιος, Κοσμάς Ηλίας, Ζυγουβέλης Παναγιώτης, Ντέμσια Αικατερίνη, Βασιλάκη- Μητρογιώργου Βικτωρία, Κιτσαντά Ευαγγελίτσα, Παπακίτσος Στέφανος, Παπαϊωάννου Κων/νος και Πετανίτης Δημήτριος.

Στη συνεδρίαση παραβρέθηκαν ο Πρόεδρος της Δημ. Κοινότητας Κωστακιών, οι Πρόεδροι Συμβουλίων των Τοπ. Κοινοτήτων, Βλαχέρνας, Κορφοβουνίου, Καμπής, Καλοβάτου, και Πιστιανών. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση εννιά (9) έκτακτων θεμάτων. Το θέμα με αριθμό 17 και τίτλο «Διάθεση δαπάνης για αγορά βιβλίων» αποσύρθηκε .

Η συζήτηση επί του θέματος με αριθμό 23 και τίτλο Έγκριση της αριθμ.23/2017 απόφασης της Εκτελεστικής Επιτροπής η οποία αφορά «Εισήγηση επί τροποποίησης σχεδίου πόλεως ΟΤ 4Α » αναβλήθηκε για επόμενη συνεδρίαση του Δημοτικού Συμβουλίου.

Οι κ.κ. Στασινός και Παπαμιχαήλ αποχώρησαν πριν τη συζήτηση των θεμάτων δηλώνοντας ότι αποχωρούν λόγω της απουσίας του κ. Δημάρχου

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό θέμα της ημερήσιας διάταξης «Υποβολή πρότασης για την «Ανέγερση νέου κτιρίου για τη στέγαση του 1ου Ειδικού Δημοτικού Σχολείου και 1ου Ειδικού Νηπιαγωγείου Άρτας» στα πλαίσια της πρόσκλησης 41/2017 του Επιχειρησιακού Προγράμματος «ΗΠΕΙΡΟΣ 2014-2020» έδωσε το λόγο στον Γενικό Γραμματέα κ. Σερβετά ο οποίος παίρνοντας το λόγο είπε:

Από την Ειδική Υπηρεσία Διαχείρισης Ε.Π. Περιφέρειας Ηπείρου δημοσιεύτηκε η πρόσκληση με κωδικό 41/2017 και με αρ. πρωτ. 621/24-4-2017 με τίτλο «Υποδομές Προσχολικής και Σχολικής Εκπαίδευσης», στα πλαίσια του Άξονα Προτεραιότητας 4 «ΕΝΙΣΧΥΣΗ ΥΠΟΔΟΜΩΝ ΕΚΠΑΙΔΕΥΣΗΣ, ΥΓΕΙΑΣ ΚΑΙ ΠΡΟΝΟΙΑΣ» του Επιχειρησιακού Προγράμματος «ΗΠΕΙΡΟΣ» στο νέο ΕΣΠΑ 2014-2020.

Προτείνεται στα πλαίσια της ανωτέρω πρόσκλησης να υποβληθεί πρόταση χρηματοδότησης του Δήμου Αρταίων για την «Ανέγερση νέου κτιρίου για τη στέγαση του 1ου Ειδικού Δημοτικού σχολείου και 1ου Ειδικού Νηπιαγωγείου Άρτας».

Το έργο περιλαμβάνει την ανέγερση κτιριακών υποδομών για τις ανάγκες της προσχολικής και της πρωτοβάθμιας εκπαίδευσης με σκοπό την επίτευξη επαρκών χώρων και συνθηκών ασφαλούς παραμονής των μαθητών με ειδικές ανάγκες της περιοχής. Το κτίριο του 1ου Δημοτικού Σχολείου και 1ου Ειδικού Νηπιαγωγείου στο Δήμο Άρτας πρόκειται να αναγερθεί εντός οικοπέδου που βρίσκεται εντός του οικισμού Γλυκόριζου και έχει έκταση 8.752,43 m2. Επίσης, στα πλαίσια της πράξης περιλαμβάνεται και η προμήθεια εξοπλισμού.

Η μελέτη του έργου έχει ολοκληρωθεί από το Δήμο Αρταίων και ο προϋπολογισμός της πράξης ανέρχεται περίπου στο ποσό των 4.050.000,00 €.

Εισηγούμαστε:

α) την υποβολή πρότασης για την ένταξη της πράξης **«**Ανέγερση νέου κτιρίου για τη στέγαση του 1ου Ειδικού Δημοτικού σχολείου και 1ου Ειδικού Νηπιαγωγείου Άρτας»προκειμένου για την κάλυψη των στεγαστικών αναγκών των μαθητών με ειδικές ανάγκες συμπεριλαμβανομένου του εξοπλισμού.

β) την έγκριση της μελέτης

γ) την εξουσιοδότηση του Δημάρχου Αρταίων κου Χρήστου Τσιρογιάννη για την υποβολή της πρότασης καθώς και όλων των απαραίτητων ενεργειών για ένταξη του έργου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή πρότασης για την ένταξη της πράξης «Ανέγερση νέου κτιρίου για τη στέγαση του 1ου Ειδικού Δημοτικού σχολείου και 1ου Ειδικού Νηπιαγωγείου Άρτας» προκειμένου για την κάλυψη των στεγαστικών αναγκών των μαθητών με ειδικές ανάγκες συμπεριλαμβανομένου του εξοπλισμού.

Β.- Την έγκριση της μελέτης

Γ.- Την εξουσιοδότηση του Δημάρχου Αρταίων κου Χρήστου Τσιρογιάννη για την υποβολή της πρότασης καθώς και όλων των απαραίτητων ενεργειών για ένταξη του έργου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 328/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

ΑΚΡΙΒΕΣ ΑΝΤΙΓΡΑΦΟ

Άρτα αυθημερόν

Ο Υπεύθυνος Γραφείου

Θόδωρος Ντέμσιας